जुकरबर्ग बोले- क्वालकॉम चिपसेट और 2x ग्राफिक्स परफॉर्मेंस के साथ आएगा हेडसेट, कीमत ₹41 हजार
मेटा के CEO मार्क जुकरबर्ग ने नेक्स्ट जनरेशन मिक्स्ड रियलिटी VR/AR हेडसेट 'क्वेस्ट 3' को अनवील किया है। Mark Zuckerberg shares glimpses of Quest 3 mixed reality headsets before Apple WWDC 2023 से पहले
मेटा के CEO मार्क जुकरबर्ग ने नेक्स्ट जनरेशन मिक्स्ड रियलिटी VR/AR हेडसेट 'क्वेस्ट 3' को अनवील कर दिया है। सोशल मीडिया प्लेटफॉर्म फेसबुक और इंस्टाग्राम पर हेडसेट की फोटो-वीडियो शेयर करते हुए जुकरबर्ग ने लिखा, 'पेश है फर्स्ट मेनस्ट्रीम हेडसेट विथ हाई-रेस कलर मिक्स रियलिटी मेटा क्वेस्ट 3। यह डिवाइस कंपनी के पिछले हेडसेट की तुलना में 40% पतला होगा।'
जुकरबर्ग ने बताया कि क्वेस्ट 3 नेक्स्ट जनरेशन क्वालकॉम चिपसेट और 2x ग्राफिक्स परफॉर्मेंस के साथ आएगा। इसकी शुरुआती कीमत 499 डॉलर (करीब ₹41 हजार) होगी। इसके साथ ही जुकरबर्ग ने जानकारी दी कि 27 सितंबर को कंपनी के कनेक्ट कॉन्फ्रेंस के दौरान इसके बारे में ज्यादा जानकारी दी जाएगी।
VR हेडसेट मार्केट में अपनी पकड़ बनाए रखना चाहती है कंपनी
दरअसल, टेक कंपनी एपल का साल का सबसे बड़ा इवेंट 'WWDC 2023' 5 जून से 9 जून तक होने वाला है। इसमें एपल अपना पहला मिक्स्ड रियल्टी हेडसेट लॉन्च कर सकता है।
मीडिया रिपोर्ट की मानें तो एपल के इसी इवेंट को देखते हुए मेटा के CEO ने पहले ही क्वेस्ट 3 को अनवील कर दिया है। कंपनी इसके जरिए VR हेडसेट मार्केट में अपनी पकड़ बनाए रखना चाहती है। मार्केट रिसर्च फर्म आईडीसी के मुताबिक, साल 2022 में दुनियाभर में कुल 8.8 मिलियन वर्चुअल रियलिटी हेडसेट बेचे गए, जिसमें से सबसे अधिक लगभग 80% डिवाइस मेटा के शामिल थे।
क्या भारत में भी लॉन्च होगा क्वेस्ट 3 हेडसेट ?
मेटा ने भारत में अभी तक कोई भी VR हेडसेट ऑफिशियल तौर पर लॉन्च नहीं किया है। इसके साथ ही जुकरबर्ग या कंपनी ने भारत में लॉन्च को लेकर कोई संकेत नहीं दिया है। इसलिए भारत में क्वेस्ट 3 के लॉन्च होने की बहुत कम उम्मीद है।
मौजूदा हेडसेट की परफॉर्मेंस बढ़ाने के साथ कीमत कम करेगा मेटा
मीडिया रिपोर्ट के अनुसार, मेटा अपने मौजूदा हेडसेट के परफॉर्मेंस को बढ़ाते हुए उनकी कीमतों को कम करने की भी योजना बना रहा है। अभी हाई-एंड मेटा क्वेस्ट प्रो 999 डॉलर (करीब ₹82 हजार) में मिल रहा है। वहीं, क्वेस्ट 2 के 128GB वाले वैरिएंट की कीमत 399 डॉलर (करीब ₹32 हजार) और 256GB वाले वैरिएंट की कीमत 429 डॉलर (करीब ₹35 हजार) है।